smcproject/ml-wiki-sentences huggingface dataset:
കേരളത്തിൽ മാതളം വർഷം മുഴുവനും പൂക്കാറുണ്ടെങ്കിലും സാധാരണ വർഷകാലത്താണ് കൂടുതൽ പൂക്കുന്നത്.
മറ്റു പഴങ്ങളെ അപേക്ഷിച്ച് വളരെക്കാലം കേടുകൂടാതിരിക്കുന്ന ഒന്നാണ് മാതളം.
സംസ്‌കൃതത്തിൽ ഡാഡിമം എന്നും ഹിന്ദിയിൽ അനാർ എന്നും അറിയപ്പെടുന്നു.
അഫ്‌ഗാനിസ്ഥാൻ , പാകിസ്താൻ , ഇറാൻ എന്നീ രാജ്യങ്ങൾ ഉൾപ്പെടുന്ന മേഖലയാണ്‌ മാതളത്തിന്റെ ജന്മസ്ഥലം.
പൂണികേഷ്യേ എന്ന കുടുംബപ്പേര്‌  പൂണികർ അഥവാ ഫിനീഷ്യരിൽ നിന്ന് ലഭിച്ചതഅണ്‌.
മാതള നാരകം ഉത്ഭവിച്ചത് ഹിമാലയത്തിനും ഈജിപ്തിനും ഇടയിലുള്ള പ്രദേശത്താണെന്ന് കരുതപ്പെടുന്നു.
ഇറാഖിലെ ഉറ് എന്ന പ്രാചീന നഗരത്തിൽ നിന്ന് വന്നതെന്ന അർത്ഥത്തിൽ ഉറു മാമ്പഴം എന്ന് വിളിക്കുന്നു.
അറബിയിൽ ഇത് റുമാൻ പഴമാണ്.
അക്‌ബർ ചക്രവർത്തി തൻറെ നൃത്തസദസ്സിൽ  ഒരു നാടോടി നർത്തകിയെ കാണുകയും അവളെ “അനാർകലി” എന്നു വിളിക്കുകയും ചെയ്‌തു.
ഹിന്ദിയിൽ അനാർകലി എന്ന പദത്തിന്  മാതളപ്പൂമൊട്ട് എന്നാണർഥം.
അക്കാലങ്ങളിൽ കാബൂളിൽ നിന്നും മാതളം വ്യാപാരത്തിനായി ദില്ലിയിലേക്ക് കൊണ്ടുവന്നിരുന്നു.
ഖുർആനിൽ സ്വർഗ്ഗത്തെ കുറിച്ചും, അല്ലാഹുവിന്റെ ദൃഷ്ടാന്തങ്ങളെകുറിച്ചും പരാമർശിക്കുന്നിടത്തെല്ലാം  റുമാമ്പഴം കടന്നു വരുന്നുണ്ട്.
ഉദാഹരണത്തിനു 55:68, 6:99, 6:141 സൂക്തങ്ങൾ രൂപവിവരണം മാതളനാരകത്തിന്റെ പൂവ്
അഞ്ച് മീറ്റർ വരെ ഉയരത്തിൽ ഈ ചെടി വളരുന്നു.
താഴെ നിന്നുതന്നെ ശിഖരങ്ങൾ പൊട്ടുന്ന സ്വഭാവം ഇതിനുണ്ട്.
ഇലകളുടെ ഉപരിതലം മിനുസവും തിളക്കവും ഉള്ളതാണ്.
ചെറുശാഖകളുടെ അഗ്രഭാഗത്ത് ഒന്നു മുതൽ അഞ്ചു വരെ പൂക്കൾ കാണപ്പെടുന്നു.
പൂക്കൾ വലുതും ആകർഷം നിറഞ്ഞതുമാണു.
ഫലങ്ങൾ തവിട്ടു കലർന്ന ചുവന്ന നിറത്തിലായിരിക്കും.
മാതളപ്പഴത്തിനു തുകൽ പോലെ കട്ടിയുള്ള തൊലിയാണുള്ളത്.
ഫലത്തിനുള്ളിൽ വിത്തുകൾ നിറഞ്ഞിരിക്കുന്നു.
വിത്തുകൾ രസകരമായ പൾപ്പുകൊണ്ട് മൂടിയിരിക്കുകയും ഈ പൾപ്പാണ് ആഹാരയോഗ്യമായ ഭാഗം.
വിവിധ ഇനങ്ങൾ മാതളനാരകം
ഇന്ത്യയിൽ സാധാരണ കാണാറുള്ളത് രണ്ടിനങ്ങളാണ്-വെളുത്തതും ചുവന്നതും.
വെളുത്ത ഇനത്തിൻറെ കുരുവിൻ കടുപ്പം കുറയും.
നീരിനു കൂടുതൽ മധുരവും.
പുളിപ്പ് കൂടുതലുള്ള ഒരു ഇനം മാതളം ഹിമവൽ സാനുക്കളിൽ വളരുന്നുണ്ട്.
ഇതിന്റ്റെ കുരു ഉണക്കി പുളിക്ക് പകരം ഉപയോഗിച്ചു വരുന്നു.
പതിവച്ചും കമ്പ് നട്ടും ചെടി വളർത്താം.
രസാദി ഗുണങ്ങൾ മാതളനാരകത്തിന്റെ ഇളംകായ
രസം			:മധുരം, കഷയം, അമ്ലം
തൊലി, കായ്, ഇല, പൂവ് ഔഷധഗുണം
തൊലി, കായ്, ഇല, പൂവ് എല്ലാം തന്നെ ഔഷധയോഗ്യഭാഗങ്ങളാണ്.
ഉദരവിര ശമിപ്പിക്കുകയും ദഹനശക്തി വർദ്ധിപ്പിക്കുകയും ചെയ്യുന്നു.
തളർച്ചയും വെള്ളദ്ദാഹവും ശമിപ്പി
ക്കും.
ശുക്ലവർദ്ധനകരമാണ്.
ഡാഡിമാഷ്ടക ചൂർണ്ണം ഉണ്ടാക്കുന്നതിനു് ഉപയോഗിക്കുന്നു.
യുനാനിയിൽ ആമാശയവീക്കവും ഹൃദയവേദനയും മാറ്റുന്നതാണെന്നു് പറയുന്നു.
പോഷകമൂല്യം Pomegranate, aril only 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 70 kcal 290 kJ അന്നജം 17.17 g - പഞ്ചസാരകൾ 16.57 g - ഭക്ഷ്യനാരുകൾ 0.6 g Fat 0.3 g പ്രോട്ടീൻ 0.95 g തയാമിൻ (ജീവകം B1) 0.030 mg 2% റൈബോഫ്ലാവിൻ (ജീവകം B2) 0.063 mg 4% നയാസിൻ (ജീവകം B3) 0.300 mg 2% പാന്റോത്തെനിക്ക് അമ്ലം (B5) 0.596 mg 12% ജീവകം B6 0.105 mg 8% Folate (ജീവകം B9) 6 μ g 2% ജീവകം സി 6.1 mg 10% കാൽസ്യം 3 mg 0% ഇരുമ്പ് 0.30 mg 2% മഗ്നീഷ്യം 3 mg 1% ഫോസ്ഫറസ് 8 mg 1% പൊട്ടാസിയം 259 mg 6% സിങ്ക് 0.12 mg 1% Percentages are relative to US recommendations for adults.
ഔഷധ സമൃദ്ധവും പോഷക സമ്പുഷ്ടവുമായ ഒരു ഫലമാണ്‌ മാതളം അഥവാ ഉറുമാമ്പഴം .
പുരാതന ഭാരതത്തിലെ ആയുർവേദാചാര്യൻമാർ മാതളത്തെ ഹൃദയത്തെ ഉത്തേജിപ്പിക്കുന്ന ഫലമായി വിശേഷിപ്പിച്ചിരുന്നു.
യൂനാനി വൈദ്യത്തിൽ ഇത്‌ ആമാശയവീക്കവും ഹൃദയസംബന്ധമായ വേദനയും മാറ്റാൻ ഉപയോഗിച്ചു പോന്നിട്ടുണ്ട്‌.
ഇസ്രായേലിലെ ' റംബാൻ മെഡിക്കൽ സെന്ററിൽ ' അടുത്ത കാലത്ത്‌ നടന്ന പഠനത്തിൽ മാതളച്ചാർ ദിവസവും കുടിച്ചപ്പോൾ രക്‌തധമനികളിൽ കൊളസ്ട്രോൾ അടിയുന്ന അവസ്ഥ 90 ശതമാനം കണ്ട്‌ കുറഞ്ഞതായി കണ്ടൂ.
ഫലങ്ങളുടെ കൂട്ടത്തിൽ പെട്ടെന്ന്‌ ദഹിക്കുന്ന ഒന്നാണ്‌ മാതളം.
ഇത്‌ വിശപ്പ്‌ കൂട്ടുകയും ദഹനക്കേടും രുചിയില്ലായ്മയും വയറുപെരുക്കവും മാറ്റുകയും ചെയ്യും പിത്തരസം ശരീരത്തിൽ അധികമായി ഉണ്ടാകുന്നതുമൂലമുള്ള ശർദിൽ, നെഞ്ചരിച്ചിൽ, വയറുവേദന എന്നിവ മറ്റാൻ ഒരു സ്പൂൺ മാതളച്ചാറും സമം തേനും കലർത്തി സേവിക്കാൻ ശുപാർശ ചെയ്യപ്പെടുന്നു.
അതിസാരത്തിനു വയറുകടിക്കും മാതളം നല്ലൊരു ഔഷധമാണ്‌.
ഈ അവസ്ഥകളിൽ മാതളച്ചാർ കുടിക്കാൻ നൽകിയാൽ വയറിളക്കം കുറയുകയും ശരീരക്ഷീണം കുറയുകയും ചെയ്യും.
മാതളത്തോടോ പൂമൊട്ടോ ശർക്കര ചേർത്ത്‌ കഴിക്കുന്നതും അതിസാരരോഗങ്ങൾക്കെതിരെ ഫലവത്താണ്‌.
മാതളത്തിന്റെ തണ്ടിന്റെയും വേരിന്റെയും തൊലി വിരനാശക ഔഷധമായി ഉപയോഗിക്കുന്നു. ' പ്യൂണിസിൻ ' എന്ന ആൽകലോയ്ഡിന്റെ സാന്നിധ്യമാണ്‌ ഇതിനു നിദാനം.
വേരിന്റെ തൊലിയിലാണ്‌ പ്യൂണിസിൻ അധികം അടങ്ങിയിട്ടുള്ളതെന്നതിനാൽ ഇതാണ്‌ കൂടുതൽ ഫലപ്രദം.
ഇത്‌ കഷായം വെച്ച്‌ സേവിച്ച ശേഷം വയറിളക്കു വഴി നാടവിരകളെയും മറ്റും നശിപ്പിച്ച്‌ പുറന്തള്ളാം.
മാതളത്തിന്റെ കുരുന്നില ഉണക്കിപ്പൊടിച്ച്‌ കഴിക്കുന്നത്‌ ഉരുളൻ വിരകളെ നശിപ്പിക്കാൻ സഹായിക്കും.
മാതളപ്പഴത്തിന്റെ ചാറ്‌ ജ്വരവും മറ്റുമുണ്ടാകുമ്പോൾ ദാഹം മാറാൻ സേവിച്ച്‌ പോരുന്നു.
ഇതുപയോഗിച്ച്‌ ഉണ്ടാക്കുന്ന സർബത്ത്‌ മൂത്ര തടസ്സം, മൂത്രാശയ വീക്കം, ദഹനസംബന്ധമായും ആസ്തമയോടും അനുബന്ധിച്ചുണ്ടാകുന്ന പനി എന്നിവ മാറാൻ കുടിക്കുന്നുണ്ട്‌.
ശരീരത്തെ മാതളം നന്നായി തണുപ്പിക്കും.
കൃമിശല്യം കൊണ്ടുണ്ടാകുന്ന ചൊറിച്ചിൽ മാറാൻ മാതളത്തോട്‌ കറുപ്പ്‌ നിറമാകുന്നതു വരെ വറുത്ത ശേഷം പൊടിച്ച്‌ എണ്ണയിൽ കുഴച്ച്‌ പുരട്ടുന്നത്‌ ഫലപ്രദമാണ്‌.
മാതളം കഴിക്കുന്നതിലൂടെ ഗർഭിണികളിലെ ശർദിലും വിളർച്ചയും ഒരു പരിധി വരെ മാറ്റാം.
മാതളത്തിന്റെ കുരുക്കൾ പാലിൽ അരച്ച്‌ കുഴമ്പാക്കി സേവിക്കുന്നത്‌ കിഡ്നിയിലും മൂത്രാശയത്തിലുമുണ്ടാകുന്ന കല്ലുകളെ ലയിപ്പിച്ച്‌ കളയാൻ സഹായിക്കുമെന്ന്‌ കരുതപ്പെടുന്നു.
മാതളത്തിലുള്ള നീരോക്സീകാരികൾ കോശങ്ങളുടെ നശീകരണം തടയുകയും രോഗപ്രതിരോധ ശേഷി വർധിപ്പിക്കുകയും ചെയ്യും.
ക്ഷയരോഗത്തിനെതിരെ പ്രതിരോധം പകരാൻ ഇതിനുള്ള കഴിവ്‌ തെളിഞ്ഞിട്ടുണ്ട്‌.
മാതളമൊട്ട്‌ അരച്ച്‌ തേനിൽ സേവിക്കുന്നത്‌ കഫത്തിനും ചുമക്കുമെതിരെ ഫലവത്താണ്‌.
മാതളത്തിന്റെ തോട്‌ നന്നായി ഉണക്കിപ്പൊടിച്ച്‌ കുരുമുളകു പൊടിയും ഉപ്പും ചേർത്ത്‌ പല്ല്‌ തേക്കാനും ഉപയോഗിക്കുന്നു.
ഇത്‌ ദന്തക്ഷയം തടയാനും മോണയിലെ രക്‌തസ്രാവം നിർത്താനും മോണയെ ബലപ്പെടുത്താനുമൊക്കെ സഹായകരമാണ്‌.
വേരിന്റെ തൊലി ഉപയോഗിച്ചുണ്ടാകുന്ന കഷായം വായിൽ കൊള്ളുക വഴി തൊണ്ടയിലെ അസ്വാസ്ഥ്യം അകറ്റാം.
പ്രധാന ശത്രുക്കൾ
കായ് തുരപ്പൻ, തണ്ടു തുരപ്പൻ എന്നിവയാൺ മാതളത്തിൻറെ പ്രധാന ശത്രുക്കൾ.
കടലാസു  സഞ്ചികൾ ഉണ്ടാക്കി നേരത്തെ കായ്കളെ പൊതിഞ്ഞു കെട്ടിയാൽ കായ് തുരപ്പൻറെ ശല്യത്തിൽ നിന്നും രക്ഷപ്പെടാൻ കഴിയും.
അവലംബം ↑ http://maderachamber.com/pf/?page_id=67 ↑ {{ cite book }} : Cite has empty unknown parameter: | coauthors= ( help ) ↑ ബി. ഗോപിനാഥൻ രചിച്ച “വീട്ടുവളപ്പിലെ അലങ്കാര ഫലവൃക്ഷങ്ങൾ“ ↑ അലങ്കാര വൃക്ഷങ്ങൾ- ജി.എസ്‌.
ഉണ്ണികൃഷ്ണൻ നായർ, കേരള ഭാഷാ ഇൻസ്റ്റിറ്റ്യൂട്ട്‌ 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ ഔഷധ സസ്യങ്ങളുടെ അത്ഭുത പ്രപഞ്ചം- ശ്രീ. മാത്യു മടുക്കക്കുഴി- കറന്റു ബുക്സ്.
ഉണ്ണികൃഷ്ണൻ നായർ, കേരള ഭാഷാ ഇൻസ്റ്റിറ്റ്യൂട്ട്‌ ചിത്രശാല മാതളനാരകത്തിൻറെ ചിത്രങ്ങൾ മാതളനാരങ്ങയുടെ അല്ലി മാതളനാരങ്ങ മാതളനാരകത്തിൻറെ പൂവ് മാതളനാരകം മാതളനാരങ്ങ മാതളനാരകത്തിൻറെയില മാതളനാരങ്ങ പൂമൊട്ടുകൾ പൂമൊട്ട് മാതളപ്പൂ മാതളമൊട്ടുകൾ മാതളങ്ങൾ അല്ലികൾ അഷേ-അനാർ എന്ന പേർഷ്യൻ സൂപ്പ് at Thrissur, Kerala പുറത്തേക്കുള്ള കണ്ണികൾ Wikimedia Commons has media related to Punica granatum .
Pomegranate in "Wildflowers of Israel" Pomegranate Fruit Facts Archived 2012-06-19 at the Wayback Machine Potential Pomegranate Drug Interactions Pomegranate - Trusted Health Information (MedlinePlus) Pomegranate Council (California, US) - Recipes, News, and Info Jewish Symbolism of the Pomegranate
ബാർബറ ബുഷ് ഇംഗ്ലീഷ് വിലാസം https://ml.wikipedia.org/wiki/Barbara_Bush
ബാർബറ ബുഷ് (née പിയേഴ്സ്; ജൂൺ 8, 1925 - ഏപ്രിൽ 17, 2018) അമേരിക്കൻ ഐക്യനാടുകളുടെ 41-ാമത്തെ പ്രസിഡന്റായും ബാർബറ ബുഷ് ഫൗണ്ടേഷൻ ഫോർ ഫാമിലി ലിറ്ററസി സ്ഥാപകനായും പ്രവർത്തിച്ച ജോർജ്ജ് എച്ച്. ഡബ്ല്യു. ബുഷിന്റെ ഭാര്യയായി 1989 മുതൽ 1993 വരെ അമേരിക്കയിലെ പ്രഥമ വനിതയായിരുന്നു .
1981 മുതൽ 1989 വരെ അമേരിക്കയിലെ രണ്ടാമത്തെ വനിതയായിരുന്നു അവർ.
അവരുടെ ആറ് മക്കളിൽ അമേരിക്കയുടെ 43-ാമത്തെ പ്രസിഡന്റ് ജോർജ്ജ് ഡബ്ല്യു. ബുഷ് , ഫ്ലോറിഡയുടെ 43-ാമത്തെ ഗവർണർ ജെബ് ബുഷ് എന്നിവരും ഉൾപ്പെടുന്നു.
ഒരു യുഎസ് പ്രസിഡന്റിന്റെ ഭാര്യയും മറ്റൊരാളുടെ അമ്മയും ആകുന്ന രണ്ട് സ്ത്രീകൾ അബിഗയിൽ ആഡംസും ബാർബറയും മാത്രമാണ്.
ബാർബറ പിയേഴ്സ് ന്യൂയോർക്ക് നഗരത്തിലാണ് ജനിച്ചത്.
1945-ൽ രണ്ടാം ലോക മഹായുദ്ധത്തിൽ നാവിക ഉദ്യോഗസ്ഥനായി വിന്യസിക്കപ്പെടുന്ന സമയത്ത് അവധിയിലായിരുന്നപ്പോൾ ജോർജ്ജ് ഹെർബർട്ട് വാക്കർ ബുഷിനെ പതിനാറാമത്തെ വയസ്സിൽ കണ്ടുമുട്ടി.
ഇരുവരും ന്യൂയോർക്കിലെ റൈയിൽ വച്ച് വിവാഹിതരായി.
1948-ൽ അവർ ടെക്സാസിലേക്ക് താമസം മാറ്റി.
അവിടെ ജോർജ്ജ് പിന്നീട് രാഷ്ട്രീയ ജീവിതം ആരംഭിച്ചു.
ബാർബറ പിയേഴ്സ് 1925 ജൂൺ 8 ന് ന്യൂയോർക്ക് സിറ്റി ബറോയിലെ മാൻഹട്ടനിലെ സ്റ്റുയിവെസന്റ് സ്ക്വയറിലെ 314 ഈസ്റ്റ് 15 സ്ട്രീറ്റിലെ സാൽ‌വേഷൻ ആർമി സൗകര്യമുള്ള ബൂത്ത് മെമ്മോറിയൽ ഹോസ്പിറ്റലിൽ പോളിൻ (née  റോബിൻസൺ), മാർവിൻ പിയേഴ്സ് എന്നിവരുടെ മകളായി ജനിച്ചു.
ബൂത്ത് മെമ്മോറിയൽ ഹോസ്പിറ്റൽ 1954-ൽ ക്വീൻസിലെ ഫ്ലഷിംഗിലേക്ക് (ഇപ്പോൾ ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റൽ ക്വീൻസ് എന്നറിയപ്പെടുന്നു) മാറിയതിനാൽ, ബാർബറയുടെ ജന്മസ്ഥലം ചിലപ്പോൾ അവിടെ നടന്നതായി തെറ്റായി റിപ്പോർട്ട് ചെയ്യപ്പെടുന്നു.
പക്ഷേ ആശുപത്രിയുടെ പേരിനെക്കുറിച്ചുള്ള ആശയക്കുഴപ്പത്തെ അടിസ്ഥാനമാക്കിയുള്ള ചരിത്രപരമായ അസാധ്യതയാണിത്.
ന്യൂയോർക്കിലെ സബർബൻ പട്ടണമായ റൈയിലാണ് അവർ വളർന്നത്.
അവളുടെ പിതാവ് പിന്നീട് മക്കോൾ കോർപ്പറേഷന്റെ പ്രസിഡന്റും, ജനപ്രിയ വനിതാ മാസികകളായ റെഡ്ബുക്കിന്റെയും മക്കോൾസിന്റെയും പ്രസാധകനും ആയി.
അവർക്ക് രണ്ട് മൂത്ത സഹോദരങ്ങൾ മാർത്ത (1920–1999), ജെയിംസ് (1922-1993), ഒരു ഇളയ സഹോദരൻ സ്കോട്ട് (ജനനം: 1930) എന്നിവർ ഉണ്ടായിരുന്നു.
അവളുടെ പിതാമഹൻ, ന്യൂ ഇംഗ്ലണ്ട് കോളനിക്കാരനായ തോമസ് പിയേഴ്സ് ജൂനിയർ, അമേരിക്കയുടെ പതിനാലാമത്തെ പ്രസിഡന്റായ ഫ്രാങ്ക്ലിൻ പിയേഴ്സിന്റെ പിതാമഹൻ കൂടിയായിരുന്നു.
ബാർബറ ഫ്രാങ്ക്ലിൻ പിയേഴ്സിന്റെയും ഹെൻ‌റി വാഡ്‌സ്‌വർത്ത് ലോംഗ്ഫെലോയുടെയും നാലാമത്തെ കസിൻ ആയിരുന്നു.
റൈയിലെ ഒനോണ്ടാഗ സ്ട്രീറ്റിലെ ഒരു വീട്ടിലാണ് പിയേഴ്സും അവളുടെ മൂന്ന് സഹോദരങ്ങളും വളർന്നത്.
1931 മുതൽ 1937 വരെ മിൽട്ടൺ പബ്ലിക് സ്കൂളിലും 1940 വരെ റൈ കൺട്രി ഡേ സ്കൂളിലും പിന്നീട് 1940 മുതൽ 1943 വരെ സൗത്ത് കരോലിനയിലെ ചാൾസ്റ്റണിലെ ബോർഡിംഗ് സ്കൂളായ ആഷ്‌ലി ഹാളിലും പഠിച്ചു.
ചെറുപ്പത്തിൽ, പിയേഴ്സ് അത്ലറ്റിക് ആയിരുന്നു.
നീന്തൽ, ടെന്നീസ്, ബൈക്ക് സവാരി എന്നിവ ആസ്വദിച്ചിരുന്നു.
വായനയോടുള്ള അവളുടെ താല്പര്യം ജീവിതത്തിന്റെ ആരംഭത്തിൽ തന്നെ ആരംഭിച്ചു.
വൈകുന്നേരങ്ങളിൽ കുടുംബത്തോടൊപ്പം ഒത്തുചേരുന്നതും വായിക്കുന്നതും അവൾ ഓർത്തു.
വിവാഹവും കുടുംബവും ബാർബറ ബുഷ് മധ്യത്തിൽ, ചുറ്റും അവരുടെ കുടുംബം, 1960 കളുടെ മധ്യത്തിൽ
പിയേഴ്സിന് 16 വയസ്സുള്ളപ്പോൾ, ക്രിസ്മസ് അവധിക്കാലത്ത്, മസാച്യുസെറ്റ്സിലെ ആൻഡോവറിലെ ഫിലിപ്സ് അക്കാദമിയിലെ വിദ്യാർത്ഥിയായിരുന്ന ജോർജ്ജ് എച്ച്. ഡബ്ല്യു. ബുഷിനെ (1924-2018) കണക്റ്റിക്കട്ടിലെ ഗ്രീൻ‌വിച്ചിലെ റൗണ്ട് ഹിൽ കൺട്രി ക്ലബ്ബിൽ ഒരു നൃത്തത്തിൽ കണ്ടുമുട്ടി.
18 മാസത്തിനുശേഷം നാവികസേനയുടെ ടോർപ്പിഡോ ബോംബർ പൈലറ്റായി രണ്ടാം ലോക മഹായുദ്ധത്തിന് പോകുന്നതിനു തൊട്ടുമുമ്പ് ഇരുവരും വിവാഹനിശ്ചയം നടത്തി.
തന്റെ മൂന്ന് വിമാനങ്ങൾക്ക് അദ്ദേഹം പേരിട്ടു: ബാർബറ, ബാർബറ II, ബാർബറ III.
അദ്ദേഹം അവധിയിൽ തിരിച്ചെത്തിയപ്പോൾ, ബാർബറ മസാച്യുസെറ്റ്സിലെ നോർത്താംപ്ടണിലെ സ്മിത്ത് കോളേജിൽ പഠനം നിർത്തിവച്ചു രണ്ടാഴ്ചയ്ക്ക് ശേഷം, 1945 ജനുവരി 6 ന്, ന്യൂയോർക്കിലെ റൈയിലെ ആദ്യത്തെ പ്രെസ്ബൈറ്റീരിയൻ പള്ളിയിൽ വച്ച് അവർ വിവാഹിതരായി ദ അപവാമിസ് ക്ലബിലായിരുന്നു സ്വീകരണം.
2018 ഏപ്രിൽ 17 ന് ബാർബറ മരിക്കുമ്പോൾ വിവാഹിതയായിട്ട് 73 വർഷം ആയിരുന്നു.
2019 ഒക്ടോബർ 17 ന് ജിമ്മിയും റോസലിൻ കാർട്ടറും തങ്ങളുടെ റെക്കോർഡ് മറികടക്കുന്നതുവരെ യുഎസ് ചരിത്രത്തിലെ ഏറ്റവും ദൈർഘ്യമേറിയ വിവാഹിതരായ ദമ്പതികൾ ആയിരുന്നു.
അടിക്കുറിപ്പുകൾ റഫറൻസുകളും പ്രാഥമിക ഉറവിടങ്ങളും Excerpt കൂടുതൽ വായനയ്ക്ക് Bush, Barbara.
" BARBARA BUSH: A MEMOIR/Life after White House is fun and different Archived 2013-12-07 at the Wayback Machine ".
Syndicate at the Houston Chronicle .
Saturday October 1, 1994.
Houston Section, p. 5.
" Barbara's Backlash Archived 2014-12-28 at the Wayback Machine ".
August 1992.
Emery, Christopher .
White House Usher: Stories from the Inside .
(2017), by a White House Usher (with a foreword by Barbara Bush).
ISBN 978-1634926560 പുറത്തേക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) Official White House biography of Barbara Bush Archived 2020-12-08 at the Wayback Machine Bush, George H. W. and Barbara Bush with Jim McGrath.
George H. W. Bush and Barbara Bush Oral History Archived 2018-04-18 at the Wayback Machine , Houston Oral History Project, July 2009.
Commencement Address at Wellesley [* Barbara Bush Foundation for Family Literacy ] Past Winners of Harold W. McGraw, Jr. Prize in Education Past Winners of Harold W. McGraw, Jr. Prize in Education Bush Appearances on C-SPAN Barbara Bush at C-SPAN 's First Ladies: Influence Image ബാർബറ ബുഷ് at Find A Grave
ബുക്കിറ്റ് ബട്ടോക് ടൌൺ പാർക്ക്, സിംഗപ്പൂരിലെ ബുക്കിറ്റ് ഗോമ്പാക്കിൽ ലിറ്റിൽ ഗ്വിലിൻ സ്ഥിതിചെയ്യുന്നു.
ബുക്കിറ്റ് ബറ്റോക് ടൌൺ പാർക്ക്, സിംഗപ്പൂരിൽ ബുകിത് ബടോക് പട്ടണപ്രാന്തമായ ഗ്വിലിനിൽ സ്ഥിതിചെയ്യുന്ന ഒരു പ്രകൃതി ഉദ്യാനമാണ്.
ഉപയോഗശൂന്യമായ ഒരു ഗ്രാനൈറ്റ് ക്വാറി പ്രദേശത്താണ് ഈ ഉദ്യാനം സൃഷ്ടിക്കപ്പെട്ടത്.
ഈ ഉദ്യാനത്തിന് ചൈനയിലെ ഗ്വിലിനിലുള്ള ഗ്രാനൈറ്റ് ശിലാ രൂപീകരണവുമായി ഘടനാപരമായി ബന്ധമുണ്ട്.
അതിനാൽ ഈ ഉദ്യാനം ലിറ്റിൽ ഗ്വിലിൻ അല്ലെങ്കിൽ ക്സിയാവോ ഗ്വിലിൻ (ചൈനീസ്: 小 桂林) എന്നും അറിയപ്പെടുന്നു.
സമീപത്തുള്ള ബുകി ബടോക് ദേശീയോദ്യാനത്തോടൊപ്പം , ബുകിറ്റ് ബടോക് ടൌൺ പാർക്ക്, ബുക്കിത് ബഡോക് ആസൂത്രണ മേഖലയിലെ 77 ഹെക്ടർ പ്രദേശം ഉപയോഗിക്കുന്നു.
ഇ പ്രദേശത്തിൽ സബ് സോണുകളായ ബുക്കിത് ഗോമ്പാക്ക് , ഹോങ് കാഹ് , ബ്രിക്ക് വർക്സ് , ഹിൽവിവ് എന്നിവയും ഉൾക്കൊള്ളുന്നു.
ഈ ഉദ്യാനം മുമ്പ്  ഗോമ്പാക്ക് നോറൈറ്റ് എന്നറിയപ്പെടുന്ന ഒരു തരം ഗ്രാനൈറ്റ് കുഴിച്ചെടുക്കുന്ന ക്വാറി ആയിരുന്നു.
ഈ പ്രദേശത്തിന്റെ പേര്, “ബുക്കിറ്റ് ബറ്റോക്ക്” എന്നതിനർത്ഥം "ചുമയ്ക്കുന്ന മലകൾ" എന്നാണ്.
സമീപത്തെ ക്വാറി പ്രവർത്തനങ്ങളുടെ ഫലമായുണ്ടായ ശബ്ദങ്ങളിൽ നിന്ന് ഉരുത്തിരിഞ്ഞ പദമാണിത്.
സമുദ്രനിരപ്പിനു താഴെ സ്ഥിതിചെയ്യുന്ന ഈ പ്രദേശത്തുനിന്ന് ഗ്രാനൈറ്റ് വേർതിരിച്ചെടുക്കുകയും അതു പ്രദേശത്തിന്റെ പരിസ്ഥിതിയ്ക്കു ഭീഷണിയാവുകയും ചെയ്തപ്പോൾ സർക്കാർ ബുക്കിറ്റ് ബറ്റോക്കിലെ ക്വാറികൾ അടച്ചു പൂട്ടാൻ തീരുമാനിക്കുകയും ഗ്രനൈറ്റിന്റെ ആവശ്യങ്ങൾ നിറവേറ്റുവാന് ഇൻഡോനേഷ്യയിൽ നിന്നു ഗ്രാനൈറ്റ് വാങ്ങുവാനുള്ള കരാറുകൾ ഉണ്ടാക്കുകയും ചെയ്തിരുന്നു.
തത്ഫലമായി, ക്വാറി ഉപേക്ഷിക്കപ്പെടുകയും കാലാകാലങ്ങളിലായി, മഴവെള്ളം ഈ പ്രദേശത്തെ ക്വാറിയിൽ നിറയുകയും അത് ഒരു ചെറു തടാകമായി മാറുകയും ചെയ്തു.
1984 ൽ ഹൌസിംഗ് ആന്റ് ഡെവലപ്മെന്റ് ബോർഡ് (എച്ച് ഡി ബി) ക്വാറി നികത്തി അതിനുമുകളിലൂടെ ഒരു റോഡ് നിർമ്മിക്കാൻ തീരുമാനിച്ചു.
എന്നിരുന്നാലും നിലവിലുള്ള ക്വാറി പ്രദേശത്തെ പരുക്കൻ ഗ്രാനൈറ്റ് അവശിഷ്ടങ്ങളുടേയും പശ്ചാത്തലത്തിലുള്ള പച്ചക്കുന്നുകളുടേയും വൈരുദ്ധ്യാത്മക പശ്ചാത്തലം അധികകാരിളെ ഹഠാദാകർഷിക്കുകയും പ്രദേശം ഒരു ഉദ്യാനമായി മാറ്റുന്നതിനെക്കുറിച്ച് ആലോചിക്കുകയും ചെയ്തു.
അവർ ചുറ്റുപാടുമുള്ള പ്രദേശങ്ങൾ കൂടുതൽ മനോഹരമാക്കുകയും ഇവിടേയ്ക്കുള്ള പ്രവേശനം എളുപ്പമാക്കുന്നതിനായി ഉപയോഗശൂന്യമായ ഗ്രാനൈറ്റുകൾ മാറ്റി സ്ഥാപിച്ച്  മതിലുകൾ, നടപ്പാതകളും ലൈറ്റുകൾ ഇരിപ്പിടങ്ങൾ തുടങ്ങിയവ ഒരുക്കുകയും ചെയ്തു.
ഈ പ്രദേശം "ലിറ്റിൽ ഗ്വിലിൻ" അഥവാ "സിയാവോ ഗ്വിൻ" എന്നറിയപ്പെട്ടിരുന്നു.
കാരണം, ഇവിടെ കാണപ്പെട്ടിരുന്ന ഗ്രാനൈറ്റ് രൂപങ്ങളും കൂറ്റൻ എടുപ്പുകളും ചൈനയിലെ ഗുവാങ്സി പ്രവിശ്യയിലെ ഗ്വിലിനിലെ മലകളെ പോലെ തോന്നിച്ചു.
1996 ൽ നഗരത്തിന്റെ പുനർനിർമ്മാണ അതോറിറ്റി, യിഷുൻ , ബുക്കിറ്റ് ബട്ടോക്ക് എന്നിവയക്കു ചുറ്റുപാടുമുള്ള പ്രദേശത്തെ താമസ സൌകര്യം മെച്ചപ്പെടുത്തുന്നതിന്റെ ഭാഗമായി ടൗൺ പാർക്ക്, മറ്റു പ്രകൃതി ഉദ്യാനങ്ങൾ എന്നിവ ബുക്കിറ്റ് നേച്ചർ റിസർവ്വ് , സുൻഗീ പാണ്ടൻ എന്നിവയുമായി ബന്ധിപ്പിച്ചു.
ഉദ്യാനം സ്ഥിതിചെയ്യുന്നത് ബുക്കിറ്റ് ബറ്റോക്കിൽ, ബുക്കിറ്റ് ബറ്റോക്ക് ഈസ്റ്റ് അവന്യൂ 5 ൽ ബുക്കിറ്റ് ഗൊബാക്ക്  എം.ആർ.ടി സ്റ്റേഷനിൽ നിന്ന് അഞ്ചുമിനിറ്റ് നടപ്പു ദൂരത്തിലാണ്.
ഈ ഉദ്യാനം വ്യായാമത്തിനും നടക്കാനായും മാത്രമല്ല പുറമേ, ചൈനീസ് ഓപ്പറകൾ, നൃത്തം, സംഗീത പരിപാടികൾ തുടങ്ങിയവയ്ക്ക് ഒരു  അരങ്ങായും ഇതു് ഉപയോഗിക്കാറുണ്ട്.
സിംഗപ്പൂരിന്റെ ഒരു വ്യത്യസ്തമായ മാനം കാണാൻ ആഗ്രഹിക്കുന്ന സഞ്ചാരികൾക്കായി ഈ പ്രദേശം നിർദ്ദേശിക്കപ്പെടാറുണ്ട്.
സിംഗപ്പൂരിലെ പഴയ കഥകളിൽ പറയുന്നതു പ്രകാരം ഈ ഉദ്യാനം ക്വാറിയിൽ ജോലി ചെയ്യുന്ന സമയത്ത് അപകടത്തിൽ മരിച്ചുപോയവരുടെയും അല്ലെങ്കിൽ തടാകത്തിൽ മുങ്ങി മരിച്ചവരുടേയും ബാധയുള്ള പ്രദേശമാണെന്നാണ്.
42 ഹെക്ടർ വിസ്തീർണ്ണമുള്ള ഉദ്യാനത്തിനുള്ളിൽ സൂര്യതാപത്തിൽനിന്നും മഴയിൽനിന്നുമുള്ള രക്ഷയേകുന്നതിനായി രണ്ട് താഴികക്കുട മാതൃകയിലുള്ള അഭയമന്ദിരങ്ങളുണ്ട്.
ഉദ്യാനത്തെ മൂന്നു ഭാഗങ്ങളായി തിരിച്ചിരിക്കുന്നു.
ഉദ്യാനത്തിന്റെ ഇടതുവശം ഭാഗം (ബുക്കിറ്റ് ബറ്റോക് ഈസ്റ്റ്     അവന്യൂ 5 ൽ നിന്ന്     കാണുന്നത്) തടാകത്തിന്റെ ഒരു തിട്ടയാണ്.
മരങ്ങൾ, പുൽത്തകിടികൾ     എന്നിവയും ശിലാ ബെഞ്ചുകളും ഇതിൽ ഉൾക്കൊള്ളുന്നു.
തടാകത്തിന് പുറകിലുള്ള     മരങ്ങൾ ഉൾപ്പെടുന്ന ഭാഗത്തുള്ള ഒരു പ്രകൃതി ട്രെക്കിങ്ങ് പാതയുള്ളത്     ഇപ്പോൾ അടച്ചിട്ടിരിക്കുന്നു.
ഉദ്യാനത്തിന്റെ മധ്യഭാഗത്ത് ഇരുന്നു വിശ്രമിക്കുവാനായി ശിലാ     ബഞ്ചുകളോടുകൂടിയ ഒരു സംരക്ഷണ മന്ദിരവും കൂടാതെ നിരവധി ശിലാ ബെഞ്ചുകളും ഉണ്ട്.
ഉദ്യാനത്തിന്റെ വലതു ഭാഗത്ത് സമാനമായ സംരക്ഷണ മന്ദിരവും ശിലാബഞ്ചുകളുമുണ്ട്.
ഉദ്യാനത്തിന്റെ ഈ ഭാഗത്തിന് വളരെ അടുത്തായി ഒരു ബസ് സ്റ്റോപ്പ്     സ്ഥിതിചെയ്യുന്നു.
ഉദ്യാനത്തിന്റെ മധ്യഭാഗം വലതുഭാഗം എന്നിവിടങ്ങൾ സ്ഥിതിചെയ്യുന്നത് റോഡിനു പിൻവശത്താണ് ( ബുക്കിറ്റ് ബറ്റോക് ഈസ്റ്റ് അവന്യൂ 5 ).
ഈ ഭാഗത്ത് തടാകത്തെ സംരക്ഷിക്കുന്നതിനായുള്ള മതിലുകൾ നിർമ്മിക്കപ്പെട്ടിരിക്കുന്നു.
ഇടതുവശത്തെ ഭാഗം മറ്റ് ഭാഗങ്ങളുമായി ബന്ധിപ്പിച്ചിട്ടില്ല, റോഡരികിലൂടെ ഇവയിലേയ്ക്കു പ്രവേശനം സാദ്ധ്യമാണ്.
മധ്യഭാഗവും വലതുവശവും ഒരു ചെറു പാതയിലൂടെ ആന്തരികമായി മാത്രം ബന്ധിപ്പിച്ചിരിക്കുന്നു, ഈ രണ്ടു ഭാഗങ്ങളിലും റോഡരികിലൂടെ പ്രവേശിക്കാവുന്നതാണ്.
ഈ പ്രദേശം നേച്ചർ ഫോട്ടോഗ്രാഫർമാർ, തടാകത്തിൽ ചൂണ്ട ഉപയോഗിച്ചുള്ള മീൻപിടിക്കുന്നവർ, ഉല്ലാസ യാത്രികർ, വ്യായാമത്തിനായി ഓടുന്നവർ എന്നിവർക്കെല്ലാം ഏറെ ഇഷ്ടപ്പെട്ടതാണ്.
ചിത്രശാല ഇതും കാണുക സിംഗപ്പൂരിലെ ഉദ്യാനങ്ങളുടെ പട്ടിക ബുകിറ്റ് ബട്ടോക്ക് നേച്ചർ പാർക്ക് അവലംബം ↑ ↑ ↑
ബോക്സൈറ്റ് ഇംഗ്ലീഷ് വിലാസം https://ml.wikipedia.org/wiki/Bauxite ബോക്സൈറ്റ് ഒരു പെനിയോടൊപ്പം ബോക്സൈറ്റ് കല്ലിനോടൊപ്പം
അലുമിനിയത്തിന്റെ പ്രധാന അയിരുകളിൽ ഒന്നാണ്‌ ബോക്സൈറ്റ് .
ഗിബ്സൈറ്റ് (Al(OH) 3 ), ബൊഹമൈറ്റ് γ-AlO(OH) , ഡയാസ്പോസ് α-AlO(OH), എന്നിവയും, ഇരുമ്പിന്റെ ഓക്സൈഡുകളായ ഗോഥൈറ്റ് , ഹെമറ്റൈറ്റ് , കളിമൺ ലവണമായ (മിനറൽ) കയോലിനൈറ്റ് , വളരെ ചെറിയ അളവിൽ അനറ്റേസ് (TiO 2 ) എന്നിവയും ചേർന്നാണ്‌ സാധാരണയഅയി ബോക്സൈറ്റ് കാണപ്പെടുന്നത്.
1821-ൽ പിയറേ ബെർതിയെ ഫ്രാൻസിലെ ലെ ബൗ-ദ-പ്രൊവാൻസിൽ (Les Baux-de-Provence) കണ്ടെത്തിയ ഇതിന്‌ സ്ഥലനാമത്തിനു സദൃശമായ ബോക്സൈറ്റ് എന്ന നാമം സിദ്ധിച്ചു.
ഉല്പ്പാദനം
ബ്രിട്ടീഷ് ജിയോളജിക്കൽ സർ‌വേയുടെ കണക്കുകൾ പ്രകാരം 2005-ൽ ഓസ്ട്രേലിയ ബോക്സൈറ്റ് ഉല്പാദനത്തിൽ ഒന്നാം സ്ഥാനത്ത് നിൽക്കുന്നു.
ആഗോള തലത്തിലെ ഉല്പ്പാനത്തിന്റെ മൂന്നിലൊന്ന് ഓസ്ട്റേലിയയുടെ സംഭാവനയാണ്‌.
ബ്രസീൽ , ചൈന , ഗിനിയ എന്നീ രാജ്യങ്ങൾ ഒസ്ട്രേലിയക്കു പിന്നിൽ സ്ഥാനം പിടിച്ചിരിക്കുന്നു.
(x1000 ടൺ , 2001-ലെ കണക്കുകൾ പ്രകാരം) രാജ്യം.................
ആകെ ഉല്പ്പാദനം റിസർ‌വ് അടിസ്ഥാന സമ്പാദനം 2000 2001 ഓസ്ട്രേലിയ 53,800 53,500 3,800,000 7,400,000 ബ്രസീൽ 14,000 14,000 3,900,000 4,900,000 ചൈന 9,000 9,200 720,000 2,000,000 ഗിനിയ 15,000 15,000 7,400,000 8,600,000 ഗയാന 2,400 2,000 700,000 900,000 ഇന്ത്യ 7,370 8,000 770,000 1,400,000 ജമൈക്ക 11,100 13,000 2,000,000 2,500,000 റഷ്യ 4,200 4,000 200,000 250,000 സരിനാം 3,610 4,000 580,000 600,000 അമേരിക്കൻ ഐക്യനാടുകൾ NA NA 20,000 40,000 വെനിസ്വേല 4,200 4,400 320,000 350,000 മറ്റു രാജ്യങ്ങൾ 10,800 10,200 4,100,000 4,700,000 ആഗോള ഉല്പ്പാദനം 135,000 137,000 24,000,000 34,000,000 ശുദ്ധീകരണം - അലൂമിന( Al2O3 ) നിർമ്മാണം ( ബയർ പ്രക്രിയ )
2Al(OH)3 ---
പുറത്തേക്കുള്ള കണ്ണികൾ യു.എസ്.ജി.എസ് പേജ് Archived 2009-05-06 at the Wayback Machine മിനറൽ ഇൻഫർമേഷൻ ഇൻസ്റ്റിറ്റ്യൂട്ട് Archived 2005-10-03 at the Wayback Machine ഗിനിയയിലെ ബോക്സൈറ്റ് Archived 2007-10-24 at the Wayback Machine
ബോറിസ് ഷെർജിൻ ഇംഗ്ലീഷ് വിലാസം https://ml.wikipedia.org/wiki/Boris_Shergin
ഒരു റഷ്യൻ , സോവിയറ്റ് പോമോർ എഴുത്തുകാരനും ഫോക്ക്ലോറിസ്റ്റുമായിരുന്നു ബോറിസ് വിക്ടോറോവിച്ച് ഷെർജിൻ (റഷ്യൻ: Бори́с Ви́кторович Ше́ргин; 28 ജൂലൈ 1896, അർഖാൻഗെൽസ്ക് - 31 ഒക്ടോബർ 1973, മോസ്കോ) .
ഒരു ഷിപ്പ്മാസ്റ്ററുടെ കുടുംബത്തിൽ പോമോർ സംസ്കാരത്തിലാണ് ഷെർജിൻ വളർന്നത്.
കുടുംബത്തിന്റെ ജീവിതം അർഖാൻഗെൽസ്ക് നഗരവുമായും വൈറ്റ് സീയുമായും ബന്ധപ്പെട്ടിരിക്കുന്നു.
അദ്ദേഹത്തിന്റെ കഥകൾ പോമോർ ഭാഷയിലാണ് എഴുതിയിരിക്കുന്നത്.
1903 മുതൽ 1912 വരെ ബോറിസ് അർച്ചൻഗെൽസ്ക് പ്രവിശ്യയിലെ ക്ലാസിക്കൽ സ്കൂളിൽ പഠിച്ചു, പൂർത്തിയാക്കിയ ശേഷം മോസ്കോയിൽ സ്ട്രോഗനോവിന്റെ ആർട്ടിസ്റ്റിക്-ഇൻഡസ്ട്രിയൽ ഹൈസ്കൂളിൽ പഠിക്കാൻ പോയി.
അദ്ദേഹത്തിന്റെ ആദ്യ കഥകൾ 1915-ൽ പ്രസിദ്ധീകരിച്ചു.
1916-ൽ A.A.Shakmatov-ന്റെ മുൻകൈയിൽ അക്കാദമി ഓഫ് സയൻസസ് ബോറിസ് ഷെർജിനെ അർഖാൻഗെൽസ്ക് പ്രവിശ്യയിലെ ഷെങ്കുർസ്‌കി ഡിസ്ട്രിക്ടിലേക്ക് പ്രാദേശിക ഭാഷകൾ ഗവേഷണം ചെയ്യാനും നാടോടിക്കഥകൾ ശേഖരിക്കാനും നിയോഗിച്ചു.
1917-ൽ സ്ട്രോഗനോവ് സ്കൂളിൽ നിന്ന് ബിരുദം നേടിയ ശേഷം, റഷ്യൻ നോർത്തിലെ പ്രാദേശിക സൊസൈറ്റി ഫോർ സ്റ്റഡീസിലും പിന്നീട് ആർട്സ് ആൻഡ് ക്രാഫ്റ്റ് വർക്ക്ഷോപ്പുകളിലും ജോലി ചെയ്യുന്നതിനായി അദ്ദേഹം അർഖാൻഗെൽസ്കിലേക്ക് മടങ്ങി.
വടക്കൻ കരകൗശലവസ്തുക്കളുടെ പുനരുജ്ജീവനത്തിന് അദ്ദേഹം വലിയ സംഭാവന നൽകി.
ഷെർജിൻ പുരാവസ്തുഗവേഷണത്തിലും ഉണ്ടായിരുന്നു: അദ്ദേഹം പുരാതന പുസ്തകങ്ങൾ, കവിതാ ആൽബങ്ങൾ, ഗാനപുസ്തകങ്ങൾ, പഴയ കപ്പലോട്ട ദിശകൾ, സ്‌കിപ്പർമാരുടെ നോട്ട്ബുക്കുകൾ എന്നിവ ശേഖരിച്ചു.
അദ്ദേഹത്തിന്റെ ചില കഥകൾ ആനിമേറ്റഡ് ചിത്രങ്ങളായ ദ മാജിക് റിംഗ് (1979), ലാഫ്റ്റർ ആന്റ് ഗ്രീഫ് ബൈ ദ വൈറ്റ് സീ (1987) എന്നിവ പോലെയുള്ള സിനിമകളാക്കി മാറ്റി.
External links Biography of Boris Shergin (in English) Shergin's books Archived 2007-09-26 at the Wayback Machine (in Russian)
ബ്ലാക്ക്ഫൂട്ട് നദി ഇംഗ്ലീഷ് വിലാസം https://ml.wikipedia.org/wiki/Blackfoot_River_(Idaho)
അമേരിക്കൻ ഐക്യനാടുകളിലെ സംസ്ഥാനമായ ഐഡഹോയിലെ സ്‌നേക്ക് നദിയുടെ പോഷകനദിയാണ് ബ്ലാക്ക്ഫൂട്ട് നദി .
ഡയമണ്ട് ക്രീക്കിന്റെയും ലെയ്ൻസ് ക്രീക്കിന്റെയും സംഗമസ്ഥാനത്ത് രൂപപ്പെടുന്ന ഇത് 135 മൈൽ (217 കിലോമീറ്റർ) സഞ്ചരിച്ച് സ്നേക്ക് നദിയിലേയ്ക്കു പതിക്കുന്നു.
കൊളംബിയ നദീതടത്തിന്റെ ഭാഗമാണ് ഈ നദി.
ബ്ലാക്ക്ഫൂട്ട് നദിയുടെ നീർത്തടം ഏകദേശം 1,097 ചതുരശ്ര മൈൽ (2,841 ചതുരശ്ര കിലോമീറ്റർ) ആണ്.
അവലംബം ↑ Source elevation derived from Google Earth search using GNIS source coordinates.
1 2 3 ↑ 1 2 1 2 Upper Snake, Headwaters, Closed Basin Subbasins Plan Plan Archived 2012-02-13 at the Wayback Machine , Northwest Power and Conservation Council
ബ്ലാക്ക്‌ വോൾകാനോ ഇംഗ്ലീഷ് വിലാസം https://ml.wikipedia.org/wiki/Black_Volcano
ന്യൂ മെക്സിക്കോയിൽ ഉള്ള സജീവമല്ലാത്ത ഒരു അഗ്നിപർവതം ആണ് ബ്ലാക്ക്‌  വോൾകാനോ .
ഏകദേശം 150,000 വർഷം മുൻപാണ് ഇത് അവസാനമായി പൊട്ടിത്തെറിച്ചത്.
ഭാരത് സഞ്ചാർ നിഗം ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Bharat_Sanchar_Nigam_Limited ന്യൂഡൽഹിയിൽ സ്ഥിതിചെയ്യുന്ന ബിഎസ്എൻഎൽ ആസ്ഥാനമന്ദിരം
ഇന്ത്യയിലെ ഏറ്റവും വലിയ പൊതുമേഖലാ വാർത്താവിനിമയ കമ്പനിയാണ് ഭാരത് സഞ്ചാർ നിഗം ലിമിറ്റഡ് അഥവാ ബി.എസ്.എൻ.എൽ. 2008 ജൂണിലുള്ള കണക്കുപ്രകാരം ബി.എസ്.എൻ.എൽ - ന് 7 കോടി 30 ലക്ഷം ഉപഭോക്താക്കളാണുള്ളത്.
ടെലികോം അതോറിറ്റി ഓഫ് ഇന്ത്യയുടെ കണക്ക് പ്രകാരം 85.21 ശതമാനം ഇൻറർനെറ്റ് സേവനം ബി.എസ്.എൻ.എൽ. നൽകുന്നു .
2000-ലാണ് ബി.എസ്.എൻ.‍എൽ.
‍ രൂപീകൃതമായത് .
സേവനങ്ങൾ ലാന്റ് ലൈൻ സേവനങ്ങൾ ബിഎസ്‍എൻഎൽ ലാന്റ്‍ലൈൻ ഇന്റെലിജെന്റ് നെറ്റ്‍വർക് സേവനങ്ങൾ ബിഎസ്‍എൻഎൽ പി.സി.ഒ പി.ആർ.ഐ/ബി.
ആർ.ഐ/ഡയലപ്പ് ഇന്റർനെറ്റ് മറ്റ് സേവനങ്ങൾ മൊബൈൽ സേവനങ്ങൾ ജി.എസ്.എം/2ജി ജി.എസ്.എം/4 ജി വൈമാക്സ് സിഡിഏംഎ മോബൈൽ സിഡിഏംഎ ഫിക്സഡ് സിഡിഏംഎ ഡാറ്റ കാർഡ് ബ്രോഡ്ബാന്റ് സേവനങ്ങൾ ലാന്റ്‍ലൈൻ ബ്രോഡ്ബാന്റ് മൊബൈൽ ബ്രോഡ്ബാന്റ് വൈമാക്സ് ബ്രോഡ്ബാന്റ് ഡയലപ്പ് ഇന്റർനെറ്റ് എഫ്.ടി.ടി.എച്ച് സിഡിഏംഎ ബ്രോഡ്ബാന്റ്(ഇ.വി.ഡി.ഒ) എന്റർപ്രൈസ് സേവനങ്ങൾ എന്റർപ്രൈസ് വോയ്സ് ആന്റ് മൊബിലിറ്റി ഐ.ഡി.സി സേവനങ്ങൾ എന്റർപ്രൈസ് ഡാറ്റ സേവനങ്ങൾ എന്റർപ്രൈസ് ബ്രോഡ്ബാന്റ് മാനേജ്ഡ് സേവനങ്ങൾ മറ്റ് എന്റർപ്രൈസ് സേവനങ്ങൾ ആഗോള ടെലികോം സേവനങ്ങൾ : സെല്ലുലാർ ടെലിഫോൺ സേവനങ്ങൾ : ഇന്റർനെറ്റ്
ഇന്ത്യയിലെ ഏറ്റവും വലിയ ഇന്റർനെറ്റ് സേവന ദാതാവാണ് ബി.എസ്.എൻ.‍എൽ .
‍ ഡയലപ്പ് സേവനമായ നെറ്റ്വൺ, സഞ്ചാർനെറ്റ്, ബ്രോഡ്ബാൻഡ് സേവനമായ ഡാറ്റാ വൺ വഴിയുമാണ് ബി.എസ്.എൻ.‍എൽ.
ഉപഭോക്താക്കൾക്ക് ഇന്റർനെറ്റ് സേവനം നൽകുന്നത്.
ഏകദേശം 2.5 ദശലക്ഷം ഇന്റർനെറ്റ് ഉപഭോക്താക്കൾ  ഉണ്ട് .
ഡയലപ്പ് പ്രീപെയ്ഡ് സേവനമായ സഞ്ചാർനെറ്റ്, പോസ്റ്റ്പെയ്ഡ് സേവനമായ നെറ്റ്വൺ എന്നിവ മുഖേനയാണ് ഡയലപ്പ് ഇൻറർനെറ്റ് സേവനം ലഭ്യമാകുന്നത്.
ബ്രോഡ്ബാൻഡ് ബിഎസ്എൻഎൽ ബ്രോഡ്ബാൻഡ് ഇന്റർനെറ്റ് സേവനങ്ങൾ ഡാറ്റാവൺ എന്ന പേരിലാണ് നൽകുന്നത്.
24 എംബിപിഎസ് വരെ വേഗത ബിഎസ്എൻഎൽ വാഗ്ദാനം ചെയ്യുന്നു.
0.6 ദശലക്ഷം ബ്രോഡ്ബാൻഡ് ഇൻറർനെറ്റ് ഉപഭോക്താക്കൾ ഉണ്ട് .
എഡിഎസ്എൽ അഥവാ അസിമെട്രിക് ഡിജിറ്റൽ സബ്സ്ക്രൈബർ ലൈൻ സാങ്കേതികതയിലധിഷ്ടിതമാണ് ബിഎസ്എൻഎല്ലിൻറെ ബ്രോഡ്ബാൻഡ് സേവനം.
ഭാരത് ഫൈബർ
ഒപ്റ്റിക്കൽ ഫൈബറിൽ അധിഷ്ഠിതമായ ഇന്റർനെറ്റ് സേവനമാണ് ഭാരത് ഫൈബർ.
എന്റർപ്രൈസ് ശൃംഖലകൾ ലീസ്ഡ് സർക്യൂട്ടുകൾ സ്വതന്ത്രമായി ഡെഡിക്കേറ്റഡ് ലൈൻ ആവശ്യമുള്ളവർക്ക് ഈ സേവനം പ്രയോജനപ്രദമാണ്.
എം.എൽ.എൽ.എൻ കേന്ദ്രീകൃത മാനേജ്മെൻറുള്ള ലീസ്ഡ് സർക്ക്യൂട്ടാണ് എം.എൽ.എൽ.എൻ അഥവാ മാനേജ്ഡ് ലീസ്ഡ് ലൈൻ നെറ്റ്വർക്ക്.
ഉപഭോക്താവിന്റെ ആവശ്യ പ്രകാരം 64 കെബിപിഎസ്, 128 കെബിപിഎസ്, 1.5 ജിബിപിഎസ് തുടങ്ങിയ ബാൻഡ് വിഡ്ത്തുകളിൽ ലഭ്യമാണ്.
എം.പി.എൽ. എസ്.വി.പി.എൻ മൾട്ടി പ്രോട്ടോക്കോൾ ലെയ്ബൽ സ്വിച്ചിംഗ് വെർച്ച്വൽ പ്രൈവറ്റ് നെറ്റ്വർക്ക് എന്ന ഈ നൂതന സംവിധാനം വഴി പരിപൂർണ്ണ സുരക്ഷിതത്വവും തടസ്സവുമില്ലാത്ത ശൃംഖലാ സേവനവും സാധ്യമാകുന്നു.
ഐ.പി. ടി.വി. അവലംബം ↑ Airtel on way to becoming India’s largest telco ↑ Broadband Services ↑ ↑ http://bsnl.co.in/opencms/bsnl/BSNL/services/ 1 2 3 http://bsnl.co.in/opencms/bsnl/BSNL/about_us/index.html ↑
മണിപ്പൂരിലെ ജില്ലകളുടെ പട്ടിക മണിപ്പൂരിലെ ജില്ലകളുടെ ഭൂപടം
ഇന്ത്യയിലെ ഒരു വടക്കുകിഴക്കൻ സംസ്ഥാനമായ മണിപ്പൂരിൽ പതിനാറ് ഭരണ ജില്ലകളുണ്ട്.
പല ഘട്ടങ്ങളായാണ് അവ സൃഷ്ടിക്കപ്പെട്ടിട്ടുഌഅത്.
ഒരു പോലീസ് സൂപ്രണ്ട്, ഇന്ത്യൻ പോലീസ് സർവീസിൽ ഉൾപ്പെട്ട ഒരു ഉദ്യോഗസ്ഥനെ ക്രമസമാധാനപാലനവും അനുബന്ധ പ്രശ്‌നങ്ങളും പരിപാലിക്കുന്നതിനുള്ള ഉത്തരവാദിത്തം നിക്ഷിപ്തമാണ്.
2016 ഡിസംബർ 9-ന് സർക്കാർ 7 പുതിയ ജില്ലകൾ സൃഷ്ടിച്ചു, മൊത്തം ജില്ലകളുടെ എണ്ണം 16 ആയി.